Bačvice (Split)
Bačvice su stambena četvrt i gradski kotar grada Splita, Hrvatska, ali i ime plitke pješčane plaža odnosno uvale po kojoj je predio poznat. Gradski kotar Bačvice smješten je između mora i Zvonimirove ulice, zatim omeđen Poljičkom cestom sa sjevera, Bušićevom ulicom, Zajčevom ulicom i Putem Trstenika sa istoka te gradskom lukom sa zapada. Uvala Bačvice duga je 600 m od kojeg pješčani dio zauzima 180 m, a ostatak uvale čini betonirano šetalište. Plaža na Bačvicama je kultno piciginsko igralište na kojem se svake godine održava Svjetsko prvenstvo u piciginu. Tokom proljeća 2009. gradska uprava je odlučila nasuti još malo materijala na ovu poznatu pješčanu plažu, što je zaustavljeno negodovanjem građana, ali šteta na plaži je već učinjena, prekrasan pijesak je uništen.